# Cyngor doeth ar gyfer gwybodaeth a chyfathrebu digidol hygyrch

* Defnyddiwch benawdau clir, wedi'u fformatio, i helpu defnyddwyr darllenwyr sgrin i symud drwy eich dogfen neu dudalen we.
* Peidiwch â defnyddio lluniau o destun i gyfleu gwybodaeth gan na all darllenwyr sgrin eu darllen.
* Gwnewch yn siŵr bod posib newid maint y testun a bod posib addasu lliwiau cefndir a thestun i weddu i ddewisiadau darllen defnyddwyr.
* Gwnewch yn siŵr bod dolenni wedi'u hysgrifennu i ddisgrifio'r ddogfen neu'r adnodd maent yn anfon y defnyddiwr ato.
* Gwnewch yn siŵr bod gwybodaeth neu fideos esboniadol yn cyfleu'r un wybodaeth yn y troslais sain â'r lluniau ar y sgrin.
* Defnyddiwch ddisgrifiadau lluniau ochr yn ochr â'r llun i rannu'r wybodaeth a roddir mewn llun neu ffotograff.
* Rhowch ddisgrifiad testun amgen ystyrlon (testun amgen) ar gyfer lluniau i ddisgrifio eu pwrpas. Dylai lluniau addurniadol fod â thestun amgen gwag fel bod darllenwyr sgrin yn gallu eu hanwybyddu.
* Gwnewch yn siŵr bod cymhareb cyferbyniad lliw da rhwng y blaendir a'r cefndir ar gynnwys testunol, lluniau a graffeg (chwiliwch am ddadansoddwr cyferbyniad lliw ar-lein i wirio hyn).
* Ar gyfer gwefannau, mae hygyrchedd bysellfwrdd yn bwysig ar elfennau rhyngweithiol fel dolenni, botymau, a dulliau rheoli ffurflenni. Hefyd, gwnewch yn siŵr bod dangosydd ffocws gweladwy bob amser yn bresennol pan fydd gan yr elfen ffocws bysellfwrdd, a bod ganddi drefn llywio rhesymegol ar gyfer y dudalen (yn cyfateb i'r cynllun gweledol).
* Ar gyfer cynnwys amlgyfrwng, darparwch gapsiynau, trawsgrifiadau, a / neu ddisgrifiadau sain. Mae angen disgrifiad sain os yw'r wybodaeth yn cael ei rhoi trwy gyfrwng gweledol yn unig.
* Gwnewch yn siŵr bod yr holl gynnwys y gellir ei lawrlwytho (Word neu PDF) yn hygyrch. Yn aml mae'n haws creu dogfen mewn Word, gwirio ei hygyrchedd ac weyn ei throsi i pdf.
* Os ydych chi’n bwriadu darllen dogfen Word sydd â thabl ynddi yn electronig, ychwanegwch destun ar dop y tabl sy’n disgrifio’r tabl e.e. mae gan y tabl hwn ddwy golofn a dwy res, penawdau yw'r rhes gyntaf ac ati.
* Mae cyngor doeth pellach ar gyfer e-byst, ffurflenni ar-lein a gwybodaeth wedi’i hargraffu hygyrch ar gael o’r adran adnoddau gwybodaeth, iechyd a gofal hygyrch ar wefan yr RNIB yn [at link to resources page]

Diwedd y ddogfen.